Referat Nordland Venstre.

Telefonmøte 11.10.2015 20.00-20.51.

Tilstede:

Anja Johansen, Arne Ivar Mikalsen, Jostein Toftebakk, Karl Rasmus Dahle, Hanne Nora Nilssen, May Valle, Gøran Rasmussen Åland, Ida Johnsen.

Forfall:

Hilde Nystad, Unge Venstre.

Innspill Nordland Venstre Statsbudsjett for 2016:

* Sikre midler til verdensarvsenteret som stiftelsen Vegaøyan verdensarvområde planlegger. Dette prosjektet fikk ikke de midlene som var forventet fra kulturdepartementet i regjeringens statsbudsjett. Vegaøyan verdensarv. De mangler 6,1 mill i finansiering for å få dette opp.
* Tilbakeføring av samisk museumsgjenstander til ARRAN. Árran – lulesamisk senter vil trenge totalt **6,2** [**mill.kr**](http://mill.kr/). i forbindelse med tilbakeføring av kulturhistorisk materiale. Av dette er 3,9 [mill.kr](http://mill.kr/) engangskostnader ved mottak av materialet og deretter 2,3 [mill.kr](http://mill.kr/). i årlige økte driftskostnader fra og med det andre året som følge av økning i gjenstandssamling. I tillegg vil Norsk folkemuseum trenge rundt 2 [mill.kr](http://mill.kr/). i engangskostnader for å klargjøre materialet som skal til Árran.
* Sikring av helårlig drift av fergestrekningen Skutvik-Skrova-Svolvær. Overføring til staten, ev ekstra bevilgning for å sikre en helårig transport av fiskeprodukter fra Skrova over Skutvik. Miljø og tidsressurs å spare ved styrking av min en avgang hele året. ca 2 millioner.
* Vi tillater oss et fjerde punkt: Tidligere styrking av Museum Nord med 1 mill til utvikling av Hamsunsenterets internasjonale satsing, ble gjort som engangsbeløp, men trengs som årlig støtte.

I tillegg til våre prioriterte saker som gjelder Nordland spesielt, har vi noen generelle saker som vi mener bør prioriteres:

* Vi ønsker også at dere har fokus på økt statlig finansiering ved bosetting av enslige mindreårige flyktninger og ressurskrevende brukere. Dette må til dersom kommunene skal kunne bidra til å avhjelpe flyktningkrisen.
* Vi minner samtidig om First Scandinavia, og ønsker fullfinansiering av dette via statsbudsjettet.
* Tapskompensasjon for fylkeskommunene er også en sak vi anser som viktig, ikke bare for Nordland, men også for andre fylker (Sogn og Fjordane, Møre og Romsdal, Troms etc.).
* Varslet reduksjon til varig tilrettelagte arbeidsplasser. Dette gjør det svært vanskelig for vekstbedrifter som er helt nødvendig for personer med særlige behov. Det gjøres mye viktig og riktig arbeid overfor denne gruppen som ellers faller utenfor samfunnet.

Eventuelt:

Det ble videre diskutert retningslinjer rundt mailbehandling av saker, samt innspill til Venstres valgkomite. Begge sakene blir fulgt opp i nærmeste framtid, behandles i neste fysiske møte.